தாமிரம்(II) முப்புளோரோ அசிட்டேட்டு

தாமிரம்(II) முப்புளோரோ அசிட்டேட்டு (Copper(II) trifluoroacetate) என்பது Cu(CF3COO)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரண்டு இணைதிற தாமிரத்தின் முப்புளோரோ அசிட்டேட்டாக இச்சேர்மம் வகைப்படுத்தப்படுகிறது. மற்ற கரைப்பான்களின் நீரிலி, நீரேற்று மற்றும் கூட்டு சேர் பொருளாக உள்ளது. இந்த நீரிலி 108 ° செல்சியசு வெப்பநிலையில்  இரண்டு படிகமாக்கல் நீர் மூலக்கூறுகளை இழக்கத் தொடங்குகிறது. 173 °செல்சியசு வெப்பநிலையில் அனைத்து படிக நீரையும் இழந்து நீரற்ற வடிவத்தை உருவாக்குகிறது. 220 °செல்சியசு வெப்பநிலையில் சிதைவடையத் தொடங்குகிறது.  கரிம வேதியியலில் ஒரு வினைப்பொருளாக தாமிரம்(II) முப்புளோரோ அசிட்டேட்டு சில பயன்பாடுகளைக் கொண்டுள்ளது. 

தயாரிப்பு
தாமிரம்(II) முப்புளோரோ அசிட்டேட்டு சேர்மத்தை முப்புளோரோ அசிட்டிக் அமிலத்துடன் தாமிர ஆக்சைடு, தாமிர ஐதராக்சைடு அல்லது கார காப்பர் கார்பனேட்டு சேர்த்து வினைபுரியச் செய்வதன் மூலம் தயாரிக்கலாம். தாமிரம்(II) முப்புளோரோ அசிட்டேட்டு நீரேற்றில் உள்ள நீர் மூலக்கூறுகளை அசிட்டோனைக் கொண்டு மாற்றலாம். குறைக்கப்பட்ட அழுத்த நிலைமைகளின் கீழ், அசிட்டோனை அகற்றி நீரற்ற தாமிரம்(II) முப்புளோரோ அசிட்டேட்டு சேர்மத்தைப் பெறலாம்.

கூட்டு சேர் பொருள்கள்
தாமிரம்(II) முப்புளோரோ அசிட்டேட்டு இலூயிசு காரங்களுடன் சேர்ந்து பல்வேறு வகையான கூட்டு சேர் பொருள்களைக் கொடுக்கிறது. அம்மோனியா, நீர், டையாக்சேன், மற்றும் குயினோலின் போன்றவை சில எடுத்துக்காட்டுகளாகும். இலூயிசு காரங்கள் அச்சு நிலைகளுடன் பிணைக்கப்படுகின்றன.

 மேற்கோள்கள் 

பகுப்பு:தாமிரம்(II) சேர்மங்கள்
பகுப்பு:முப்புளோரோ அசிட்டேட்டுகள்